Nelspruit-naamgeding vandag in hofInwoners van Mpumalanga en die Laeveldse sake- en toerismekamer (LCBT) gaan Maandag in die Pretoriase hooggeregshof veg dat Nelspruit se naam behoue bly en nie heet as Mbombela nie. SAPA het in Junie berig meer as 20 000 inwoners en lede van die besigheidskamer gaan die naamsverandering teenstaan. Inwoners het meer as R300 000 ingesamel om die naamsverandering in die hof te beveg. “Die LCBT het besluit om die naamsverandering teen te staan nadat meer as 23 000 inwoners ŉ petisie as protes geteken het. Dit gee ŉ duidelike aanduiding wat die gemeenskap wil hê,” het Linda Grimbeek, die finansiële bestuurder van LCBT, gesê. Nelspruit se naam is amptelik op 16 Oktober, 2009 na Mbombela verander. Volgens Grimbeek sal die naamsverandering die Mbombela-munisipaliteit R450 miljoen kos.